SA Terroir-wenners val Mauritius binne - AgriOrbit
Home Agri News SA Terroir-wenners val Mauritius binne
SA Terroir-wenners val Mauritius binne
Die 18 nasionale wenners van die 2018 Novare SA Terroir Wyntoekennings sal vertoon word by proeë wat volgende week in Mauritius aangebied word – ŉ geleentheid wat volgens die organiseerders ŉ jaarlikse instelling sal word.
Hierdie heel eerste proe van top Suid-Afrikaanse wyne op die eiland, is die breinkind van die stigter van Novare Holdings, Derrick Roper. Novare, in samewerking met Mauritius se Adansonia Holdings, borg terselfdertyd die agste jaarlikse Cycle Tour Ile Maurice, ŉ bergfietsrit – nie ŉ wedren nie – oor vier dae om die skilderagtige Mauritius-kuslyn.
Volgens Roper is hierdie die ideale geleentheid om die bekroonde wyne wat sy maatskappy in Suid-Afrika bevorder, ook hier te vertoon. “Dit is ŉ uitbreiding van ons siening dat Suid-Afrika fenomenaal goeie wyne maak, deur deelnemers aan die fietstoer en plaaslike kos- en drank-bestuurders, sommeliers en restaurateurs die geleentheid te gee om hulle te proe.”
Uitbreiding van ‘n groeiende toerismemark
Boela Gerber van Groot Constantia Landgoed, wat twee trofeë by die 2018 Novare SA Terroir Wyntoekennings ingepalm het, sal die 18 wenwyne in samewerking met Christo Pienaar van Nuy Wynkelder aanbied. Pienaar is voorsitter van die SA Nasionale Wynskouvereniging (SANWSA), wat die toekennings aanbied.
Pienaar sê: “Ons is opgewonde om hierdie topgehalte wyne uit spesifieke terroirs van ons wynland met so ŉ belangrike samekoms van gaste te deel.” Hy glo dat hierdie die begin kan wees van ŉ daadwerklike poging om meer gehaltewyn aan die steeds groeiende toeristemark in Mauritius te verkoop.
Die wynproe word “Meet and Greet” genoem en vind op Saterdag 8 Junie by die Canonnier Beachcomber Golf Resort en Spa Hotel plaas.
Die vierdag-lange fietsrit van 270 km regom Mauritius, word op Vrydag 7 Junie tot Maandag 10 Junie gehou.
Die volgende wyne sal geproe word:
Wyn Nasionale Wenner
D’Aria The Following Sauvignon Blanc 2016 Top Sauvignon Blanc
Flagstone Writer’s Block Pinotage 2016 Top Pinotage
Inskrywings vir die 2019 Terroir-kompetisie sluit op 11 Junie en die afleweringsdatums vir monsters vir beoordeling is 13-14 Junie. Die beoordeling vind op 2-5 Julie plaas en die toekenningsfunksie word op 1 Augustus by Anura Landgoed deur Novare aangebied. – Persverklaring
Novare SA Terroir Wyntoekennings
Previous articleKraai koning met kennis oor braaikuikenproduksie
Next articleEnsminger Pig Symposium 2019